มีสติหน่อยคุณธีร์

มีสติหน่อยคุณธีร์ () เป็นละครโทรทัศน์ไทยแนวบอยส์เลิฟที่ผลิตโดยจีเอ็มเอ็มทีวี ร่วมกับ เจ็มมิสทรี่สตูดิโอ ดัดแปลงมาจากนวนิยายชื่อเดียวกันของลวิฬาร์ นำแสดงโดย ณราวิชญ์ เลิศรัตน์โกสุมภ์, ภูวินทร์ ตั้งศักดิ์ยืน ร่วมด้วย ศุภ สง่าวรวงศ์ และ ภัทราภัสร์ โบรัชตะสุวรรณ์ ออกอากาศทุกวันเสาร์ เวลา 20.30 น. (เวลามาตรฐานไทย) ทางช่องจีเอ็มเอ็ม 25 และออกอากาศย้อนหลังบนแพลตฟอร์มออนไลน์ทางอ้ายฉีอี้ เริ่มตอนแรกวันที่ 15 พฤศจิกายน พ.ศ. 2568

 เรื่องย่อ 
ธีร์ (ณราวิชญ์ เลิศรัตน์โกสุมภ์) ลูกชายเจ้าพ่อมาเฟีย ชอบดูซีรีส์แต่ไม่ถนัดเข้าสังคม วันหนึ่งเขาบังเอิญเจอ พีช  (ภูวินทร์ ตั้งศักดิ์ยืน) ที่มีอาชีพเป็นช่างภาพ จึงจ้างเขามาเป็นโค้ชชีวิตช่วยพัฒนาทักษะการใช้ชีวิต ในระหว่างที่ได้ใช้เวลาร่วมกัน ธีร์เริ่มเกิดความรู้สึกพิเศษที่มีต่อ พีช และสัมผัสได้ถึงความรักและความอบอุ่นที่ไม่เคยได้รับจากใครมาก่อนจากเขา

 นักแสดง 

 นักแสดงหลัก นักแสดง  บทบาท ณราวิชญ์ เลิศรัตน์โกสุมภ์ ธีรกิต เคียน ลี (ธีร์/เคียน)  ภูวินทร์ ตั้งศักดิ์ยืน พีชยรัตน์ เจนกิจ (พีช) นักแสดงสมทบ ศุภ สง่าวรวงศ์ โมกข์  ภัทราภัสร์ โบรัชตะสุวรรณ์ พนัชกร (ลูกพลับ) ธนพนธ์ สุขุมพันธนาสาร ตะวัน  พงศภัค อุดมโภชน์ อารัญ  จักรภัทร แก้วพันธุ์พงษ์ กฤษดนัย (โรม) มยุริญ ผ่องผุดพันธ์  นาถลดา  ปิยะ วิมุกตายน พ่อของธีร์  ทัชชกร บุญลัภยานันท์ พี่นุช ชยกร จุฑามาศ โน้ต  ธีรเดช วิถีพานิชย์ ทะซึยะ (ทัช) พนัชษ์กรณ์ ฤกษ์ศิริอารี เทรน ธิฌาน์ ธุระชน  มนต์ปรียา (มิ้ม) วิวิศน์ บวรกีรติขจร วิวิศ นักแสดงรับเชิญ ชยุต กอสุราษฎร์  นักเรียนในร้านขายกล้องถ่ายรูป ชนกันต์ พูนศิริวงศ์ นักแสดงในละครเงาแค้นแรงรัก สถาพร พานิชรักษาพงศ์ คุณสถาพร ณัฐพงษ์ มงคลสวัสดิ์ ผู้กำกับณัฐพงษ์

 การประชาสัมพันธ์ 
ละครชุดนี้เปิดตัวครั้งแรกในงาน "GMMTV 2025 RIDING THE WAVE" ในวันที่ 26 พฤศจิกายน พ.ศ. 2567 ภายหลังจากที่มีการปล่อยวิดีโอตัวอย่างของละครชุดนี้ออกไปในช่องทางสังคมออนไลน์ มียอดเข้าชมตัวอย่างในเว็บไซต์ของยูทูบมากกว่า 2 ล้านครั้งภายในระยะเวลา 1 เดือนเศษ

โดยในวันที่ 15 มิถุนายน พ.ศ. 2568 ได้มีการปล่อยภาพของนักแสดงที่มาร่วมกันอ่านบทละครครั้งแรกผ่านบัญชีอย่างเป็นทางการของละครชุดนี้บนเอกซ์ และต่อมาในวันที่ 6 กรกฎาคม ได้มีการปล่อยภาพนิ่งและคลิปวิดีโอในการลองชุดเสื้อผ้าของนักแสดงตามบทบาทในเรื่องออกมา

วันที่ 17 กรกฎาคม ได้มีการเริ่มเปิดกล้องดำเนินการถ่ายทำละครชุดนี้เป็นวันแรก โดยมีการเผยแพร่ภาพเบื้องหลังการถ่ายทำของนักแสดงนำได้แก่ ณราวิชญ์, ภูวินทร์ และศุภ ที่มาเข้าร่วมการถ่ายทำในวันแรกนี้ผ่านบัญชีอย่างเป็นทางการของละครชุดนี้บนเอกซ์

ในวันที่ 1 พฤศจิกายน เวลาประมาณ 20.00 น. ได้มีการปล่อยวิดีโอตัวอย่างของละครชุดนี้อย่างเป็นทางการพร้อมแจ้งข้อมูลกำหนดการและช่องทางการออกอากาศในงาน “Pond Phuwin Rendezvous Fancon” เป็นครั้งแรก

ได้มีการออกอากาศรายการพิเศษ“มีสติหน่อยคุณธีร์ Me and Thee Special EP” ที่เป็นเบื้องหลังการถ่ายทำของละครชุดนี้ในวันที่ 8 พฤศจิกายน โดยออกอากาศในเวลาและช่องทางเดียวกันกับที่ละครชุดออกอากาศ

มีการประกาศจัดงาน “มีสติหน่อยคุณธีร์ Me and Thee Premiere Night” ในวันที่ 15 พฤศจิกายน วันเดียวกับที่ละครชุดออกอากาศตอนแรก เพื่อเปิดให้แฟนคลับมาร่วมชมละครชุดตอนแรกพร้อมกับนักแสดงนำและผู้กำกับ

วันที่ 21 พฤศจิกายน มีการประกาศปิดกล้องเสร็จสิ้นการถ่ายทำละครชุดนี้อย่างเป็นทางการ โดยใช้ระยะเวลาการถ่ายทำไปทั้งสิ้นประมาณ 3 เดือนเศษ

มีการประกาศจัดงาน “Me and Thee Fan Party” และ “Me and Thee After Party” ในวันที่ 17 และ 18 มกราคม พ.ศ. 2569 ตามลำดับ เพื่อเปิดให้แฟนคลับมาร่วมชมละครชุดตอนสุดท้ายรวมถึงร่วมกิจกรรมต่างๆภายในงานเพื่อส่งท้ายละครชุดเรื่องนี้ไปพร้อมกับนักแสดงนำและผู้กำกับ โดยสามารถจำหน่ายบัตรเข้างานได้หมดทั้ง 2 รอบกิจกรรม ภายในงานดังกล่าวได้การประกาศเปิดตัวโปรเจกต์ละครชุดภาคพิเศษของเรื่องนี้โดยใช้ชื่อว่า มีสติแล้วลูกพีช Peach and Me

 รายชื่อตอน 
<onlyinclude>
 ตอนที่ วันที่ออกอากาศ ชื่อตอน 0 8 พฤศจิกายน 2568 Me and Thee Special EP 1 15 พฤศจิกายน 2568 Silhouette 2 22 พฤศจิกายน 2568 Black & White 3 29 พฤศจิกายน 2568 Headshot 4 6 ธันวาคม 2568 Depth of field 5 13 ธันวาคม 2568 Selfie 6 20 ธันวาคม 2568 Candid 7 27 ธันวาคม 2568 Macro 8 3 มกราคม 2569 White Balance 9 10 มกราคม 2569 Harmony 10 17 มกราคม 2569 Panorama

 เพลงประกอบ 

 อ้างอิง